OpenLLM-France/wikimedia huggingface dataset:
# Jonathan Patrick McCarty

Jonathan Patrick McCarty o Pat McCarty (Allen, Texas, 24 de gener de 1982) és un ciclista estatunidenc, professional des del 2004 fins al 2013. Actualment fa de director esportiu.

## Biografia

Vencedor de la Ronda de l'Isard de 2003, Jonathan Patrick McCarty passà a professionals l'any següent de la mà de l'equip US Postal. Com a professional no compta amb cap victòria de renom, i sols destaca una etapa de la Mount Hood Cycling Classic i la classificació de la muntanya de la Volta a Califòrnia de 2011.

## Palmarès

* 2003
** 1r a la Ronda de l'Isard
* 2010
** Vencedor d'una etapa de la Mount Hood Cycling Classic
* 2011
** Vencedor de la classificació de la muntanya de la Volta a Califòrnia

### Resultats al Giro d'Itàlia

* 2006. 113è de la classificació general
* 2008. Abandona (14a etapa)

## Enllaços externs

* Fitxa a sitiodeciclismo.net
# Josephine Obiajulu Odumakin

Josephine "Joe" Obiajulu Okei-Odumakin (Zaria, 4 de juliol de 1966) és una activista pels drets de les dones nigeriana. És presidenta dels grups de drets Women Arise for Change Initiative i de Campaign for Democracy.

## Biografia

Odumakin va néixer a Zaria, Kaduna el 4 de juliol de 1966 i es va criar en una família catòlica romana. Es va graduar en educació anglesa l'any 1987 i va cursar un màster en Guiatge i Assessorament i un doctorat en Història de les Polítiques Educatives a la Universitat d'Ilorin. Sovint ha estat segrestada pel seu activisme i detinguda fins a 17 vegades durant el règim militar d'Ibrahim Babangida.
S'ha involucrat en uns 2000 casos en què els drets de les dones havien estat vulnerats. Les causes inclouen matances extrajudicials de dones o dels seus marits per part de la policia.
L'any 2013, Odumakin va ser distingida amb el Premi Internacional Dona Coratge del Departament d'Estat dels Estats Units. El premi va ser lliurat per Michelle Obama i John Kerry a l'Auditori del Rector Acheson del Departament d'Estat dels Estats Units en la celebració del Dia Internacional de les Dones.
Havent estat la directora executiva de l'Institut de Drets Humans i Estudis Democràtics (Institute of Human Rights & Democratic Studies), la presidenta i fundadora de la Iniciativa Dones Alçades pel Canvi (Women Arise for Change Initiative), membre del Grup de Treball del Fòrum Ciutadà (Task Force of the Citizen Forum), presidenta del Centre per al Canvi en el Desenvolupament Comunitari i la Consciència Pública (Centre for Change in Community Development & Public Awareness) i del Centre per a la Democràcia Participativa (Centre for Participatory Democracy) així com portaveu de la Coalició d'Organitzacions de la Societat Civil de Nigèria (Coalition of Civil Society Organizations in Nigeria), també ha estat reconeguda com una lluitadora coratjosa els esforços contra els abusos dels drets humans de la qual l'han exposat a viure experiències horribles sota els règims més repressius de què Nigèria ha estat mai testimoni.
Està casada amb Comrade Yinka Odunmakin.

## Referències

* ↑ «Dr. Josephine Obiajulu Okei-Odumakin» (en anglès). Hallmarks of Labour Foundation. [Consulta: 10 maig 2021].
* ↑ Dapo Akinrefon; Charles Kumolo «17 times in detention, Joe Okei-Odumakin opens up: I met my husband in prison». Vanguard, 13-04-2013 [Consulta: 9 febrer 2014].
* ↑ DAPO AKINREFON & CHARLES KUMOLU. «17 times in detention, Joe Okei-Odumakin opens up: I met my husband in prison». Vanguard. [Consulta: 16 juliol 2016].
* 1 2 Woman of Courage Award, 11 March 2013, Retrieved 3 February 2016
* ↑ «2013 International Women of Courage Award Winners». U.S. Department of State. [Consulta: 9 febrer 2014].
* ↑ «DR. JOSEPHINE OBIAJULU OKEI-ODUMAKIN». Hallmarks of Labour foundation. Arxivat de l'original el 9 de desembre 2017. [Consulta: 17 febrer 2017].
# Josep Mascaró

Josep Mascaró és el nom dels següents personatges:
* Josep Mascaró i Capella (1838 - 1905), metge barceloní
* Josep Mascaró Pasarius (1923 - 1996), cartògraf i arqueòleg menorquí
# Rhodeus colchicus

Rhodeus colchicus és una espècie de peix cipriniforme de la família dels ciprínids.

## Morfologia

Els mascles poden assolir els 6,8 cm de longitud total.

## Distribució geogràfica

Es troba a Geòrgia.

## Referències

* ↑ Agassiz L. 1832. Untersuchungen über die fossilen Süsswasser-Fische der tertiären Formationen. Neues Jahrb. Mineral. Geol. Geogn. Petrefaktenk. v. 3. 129-138.
* ↑ BioLib (anglès)
* 1 2 FishBase (anglès)
* ↑ Bogutskaya, N.G. i A.M. Komlev, 2001. Some new data to morphology of Rhodeus sericeus (Cyprinidae: Acheilognathinae) and a description of a new species, Rhodeus colchicus, from West Transcaucasia. Proc. Zool. Inst. 287:81-97.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Josep Maria Jofresa i Puig

Josep Maria Jofresa i Puig (Barcelona, 10 de desembre de 1941 - Barcelona, 13 d'abril de 1985) va ser un jugador de bàsquet català. Amb 1,92 d'alçada, el seu lloc natural en la pista era d'aler. Fou el pare dels jugadors professionals Rafael Jofresa i Tomás Jofresa i avi de David Jofresa i Sarret.
Format al planter del Col·legi La Salle Josepets i de l'Espanyol, debuta en el primer equip perico amb 17 anys, després fitxaria per l'històric Picadero Jockey Club, on jugaria cinc anys i aconseguiria arribar a ser internacional per Espanya, retorna a l'Espanyol, on juga altres quatre anys, després jugaria en el CD Manresa (cinc anys), Bàsquet Manresa (un any) i Club Bàsquet L'Hospitalet, on es retiraria amb 34 anys.

## Referències

* ↑ «Josep Maria Jofresa Puig». Enciclopèdia de l'Esport Català. Grup Enciclopèdia Catalana. [Consulta: 12 abril 2020].
* ↑ «JOFRESA PUIG, JOSEP MARIA» (en castellà). Selección Masculina Absoluta. Federació Espanyola de Basquetbol. [Consulta: 12 abril 2020].
* ↑ «HISTORIAS 2014: Josep María abrió la histórica saga Jofresa» (en castellà). Federació Espanyola de Basquetbol]. [Consulta: 12 abril 2020].
* ↑ Sánchez, Javier «David Jofresa, el último de la saga» (en castellà). El Mundo, 22-12-2015.
* ↑ Espín, Manuel «Los cinco hijos del llorado Jofresa» (en castellà). Mundo Deportivo. Hemeroteca.
# Josep Maria Jordan i Poyatos

Josep Maria Jordan i Poyatos (Barcelona, 17 de maig de 1884 - 1 gener de 1958) fou un arquitecte català i cap dels Bombers de Barcelona (1931 - 1954).

## Biografia

Ingressà a l'Ajuntament de Barcelona com a arquitecte municipal el 1913. El 1932, amb la instauració de la dictadura de Primo de Rivera, va ser destituït del càrrec de cap de personal del Cos de Bombers de Barcelona, juntament amb Andreu Audet i Puig, cap del Servei, i altres caps. El 1931, amb la proclamació de la República, va ser nomenat cap del Servei, en substitució de l'anterior cap, Emilio Gutiérrez Díaz, que va ser expedientat.
El 1932 redactà un nou reglament de Cos de bombers, on s'establia l'horari de 8 hores, i on s'homogeneïtzaven les jerarquies: el capatàs de 1a passa a ser brigada i el capatàs de 2a és senzillament capatàs, es manté el bomber preferent però desapareixen els bombers i xofers de 2a per ser simplement els bombers i xofers.
Jordan no va ser afectat per les depuracions de comandaments i personal que van efectuar primer la Generalitat i el Comitè sindical el 1936, a l'inici de la Guerra Civil espanyola, ni per la repressió del règim dictatorial del 1939.
Es va jubilar el 17 de maig de 1954, als 70 anys, succeint-lo el fins aleshores sotscap Josep Sabadell i Mercadé. Morí l'1 de gener de 1958 després d'una llarga malaltia.

## Obra

* Teneria Moderna Franco-Española, al carrer de la Indústria,1, de Mollet del Vallès (1914-1919).
* Casa Josep Pons, al carrer del Consell de Cent, 223, de Barcelona (1916).
* Casa Juan Rius, al carrer de la Marina, 241, de Barcelona (1919).

## Referències

* ↑ «Josep Maria Jordán Poyatos». Arquitectura Modernista.
* 1 2 3 4 Mestre i Campi, Jesús. Bombers de Barcelona. Segona edició. Barcelona: Ajuntament de Barcelona, 2006, p. 86. ISBN 84-7609-525-2.
* ↑ «Tenería Moderna Franco-Española». Arquitectura Modernista.
* ↑ «Casa Josep Pons». Arquitectura Modernista.
* ↑ «Casa Juan Rius». Arquitectura Modernista.
# José García Molina

José García Molina (Barcelona, 29 de desembre de 1969) és un professor universitari i polític espanyol, secretari general de Podem Castella-la Manxa des de 2015. Va ser vicepresident segon del Govern de Castella-la Manxa entre 2017 i 2019.

## Biografia
### Primers anys

Va néixer el 29 de desembre de 1969 a Barcelona, en el si d'una família d'immigrants analfabets radicada al barri hospitalenc de Bellvitge. Gràcies a beques, es va llicenciar en pedagogia per la Universitat de Barcelona (UB), sent membre del seu Grup de Recerca sobre Exclusió i Control Socials. Educador social a Barcelona, el 1998 es va traslladar a Talavera de la Reina per treballar de professor titular de Pedagogia Social a la Facultat de Ciències Socials de la Universitat de Castella-la Manxa. El 2002 es va doctorar en pedagogia social per la UB.

### Activitat política

Al febrer de 2015 va guanyar les primàries a la Secretaria General de Podem Castella-la Manxa, amb el 57,9% del dels vots emesos. Afí al corrent pablista de Podem a nivell nacional, i cap de llista per Toledo a la candidatura del partit per a les eleccions a les Corts de Castella-la Manxa de maig de 2015, va ser triat per un dels dos escons de Podem de la novena legislatura del parlament regional. En 2017, com a part d'un acord de govern amb el PSOE per tirar endavant el pressupost autonòmic, va entrar a formar part de l'executiu autonòmic com a vicepresident segon del govern regional, prenent possessió del càrrec el 10 d'agost.

## Referències

* 1 2 «Gobierno Abierto y Transparente». Gobierno de Castilla-La Mancha. Arxivat de l'original el 2018-11-10. [Consulta: 10 novembre 2018].
* 1 2 «José García Molina, de padres analfabetos, auditoría a Cospedal y llamados a hacer historia». EnCLM, 19-04-2015.
* 1 2 3 «García Molina y Herranz Aguayo, dos profesores de la UCLM en Talavera, nuevos miembros del Gobierno Page». La Voz de Talavera, 09-08-2017. Arxivat de l'original el 2018-11-10 [Consulta: 10 novembre 2018].
* ↑ «García Molina, el diputado tranquilo, el acuerdo como nunca se ha contado y libros para todos». EnCLM, 27-09-2015.
* ↑ Muñoz, A.C.; Calero, F. «Dos catalanes en las Cortes de Castilla». CLM21, 16-02-2016.
* ↑ «¿Quién es José García Molina?». ABC, 25-05-2015.
* 1 2 José García Molina, elegido secretario general de Podemos en C-LM. Europa Press, 2015-02-15.
* ↑ «Duelo de Podemos también en Castilla-La Mancha: García Molina vs Llorente». Eldiario.es, 15-02-2017.
* ↑ «Podemos entra en el Gobierno de Castilla-La Mancha con vistas a una moción de censura a Rajoy». El Mundo, 10-08-2017.
# Rhodeus amurensis

Rhodeus amurensis és una espècie de peix cipriniforme de la família dels ciprínids que es troba al riu Amur.

## Referències

* ↑ Agassiz L. 1832. Untersuchungen über die fossilen Süsswasser-Fische der tertiären Formationen. Neues Jahrb. Mineral. Geol. Geogn. Petrefaktenk. v. 3. 129-138.
* ↑ BioLib (anglès)
* ↑ FishBase (anglès)

## Bibliografia

* Bogutskaya, N.G. i A.M. Naseka, 2004. Catalogue of agnathans and fishes of fresh and brackish waters of Russia with comments on nomenclature and taxonomy. KMK Scientific Press Ltd. Moscou. 389 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rhinobatos typus

Rhinobatos typus és un peix de la família dels rinobàtids i de l'ordre dels rajiformes.

## Morfologia

Pot arribar als 270 cm de llargària total.

## Reproducció

És ovovivípar.

## Distribució geogràfica

Es troba des de les costes de Tailàndia fins a Nova Guinea, Salomó i Austràlia.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Glaucostegus typus» (en anglès). FishBase. Froese, Rainer; Pauly, Daniel (editors).
* ↑ ZipCodeZoo.com (anglès)
* ↑ Kyne, P.M; Rigby, C.L; Dharmadi, Gutteridge, A.N.; Jabado, R.W. (2019). "Glaucostegus typus." 2019 Llista Vermella de la UICN. Unió Internacional per a la Conservació de la Natura, edició 2019. [Consulta: 8 abril 2023]

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Josep Maria Jordan i Casaseca

Josep Maria Jordan i Casaseca (Barcelona, 8 d'abril de 1911 - 22 de juny 2006) fou un arquitecte català i cap de Bombers de Barcelona (1962 - 1981).

## Biografia

Fill del també cap de Bombers de Barcelona Josep Maria Jordan i Poyatos, va viure des de petit amb la seva família a l'habitatge que tenien dins del parc de bombers de l'Eixample. Estudià arquitectura a Barcelona, titulant-se el 1940. El 1948 ingressà a Bombers de Barcelona com a oficial subaltern, el 1956 fou nomenat sots-cap, el 1961 cap director accidental, amb la jubilació de Josep Sabadell i Mercadé, i l'11 de juliol de 1962, després de superar el concurs reglamentari, fou nomenat cap director del Cos.
Intervingué en nombrosos incendis i serveis, entre ells l'incendi de la refineria de petroli d'Escombreras (1969), el de la fàbrica Iberia Radio (1971), o el de l'edifici Telefònica a la plaça de Catalunya (1973). Durant el seu mandat es va potenciar la prevenció d'incendis i es va crear el Laboratori del Foc.
Es jubilà el 8 d'abril de 1981, en complir els 70 anys, essent el seu successor Jordi Teixidó i Brugués, que des del 1972 era el director adjunt.

## Obra

* Cine Astor Palace, passeig de Fabra i Puig, 141, de Barcelona (1956).

## Reconeixements

La Generalitat de Catalunya li concedí la medalla Francesc Macià 2001, que s'atorga a les persones que s'hagin distingit per la dedicació, la constància i l'esperit d'iniciativa en la seva actuació laboral.

## Referències

* 1 2 «Jordán: una vida al capdavant de Bombers». Fahrenheit 451. Núm, 22, 01-12-2006, pàg. 27-29.
* ↑ «D. José Sabadell Mercadé». ¡Alarma! Núm. 5, 01-05-1961, pàg. 179.
* 1 2 Mestre i Campi, Jesús. Bombers de Barcelona. Segona edició. Barcelona: Ajuntament de Barcelona, 2006, p. 130. ISBN 84-7609-525-2.
* ↑ «Adiós al cine de barrio» (en castellà). La Vanguardia, 25-04-2023.
* ↑ «Diari Oficial de la Generalitat de Catalunya. Núm 3517». Generalitat de Catalunya, 20-11-2001.
# Liam Gallagher

William John Paul Gallagher (Burnage, Manchester, 21 de setembre de 1972) és un cantant anglès especialment conegut per haver sigut el cantant de la banda britànica Oasis. És famós pels seus comportaments erràtics i la seva distintiva forma de cantar. Si bé el seu germà gran Noel Gallagher compon la majoria de les cançons, Liam ha desenvolupat últimament la seva capacitat com a compositor, i va col·laborar amb diverses cançons en els últims àlbums de la banda.
Tot i les diferents opinions, Liam va ser un dels líders del moviment britpop en els anys 90, i continua sent un dels personatges característics i més reconeguts de la música britànica.
Té un fill anomenat Lennon, li va posar el nom en honor de John Lennon i tal és la seva afició per The Beatles que el seu germà Noel li va regalar un collaret que havia pertangut al mateix exBeatle. Una altra cosa que relaciona a Oasis amb els Beatles és que el seu últim bateria, Zak Starkey, és fill de Ringo Starr.
Liam és un gran fanàtic del futbol i és simpatitzant del Manchester City FC i del Celtic FC de Glasgow.
A la revista anglesa "Q" de febrer de 2007 Liam figura en l'11è lloc entre els "100 grans cantants i 1000 grans cançons". Els 10 temes pels quals va aconseguir estar en aquest lloc són: Rock & Roll Star, Live Forever, Up in The Sky, Champagne Supernova, D'You Know What I Mean, I Am The Walrus (Live), Aquiesce, It's Getting Better (Man!!), Stop Crying Your Heart Out i Lyla.
El 29 d'agost de 2009, el seu germà Noel anuncià que abandonava la banda musical Oasis per discrepàncies amb ell.
L'any 2009 en Liam decideix formar el grup Beady Eye amb tres antics membres d'Oasis: Gem Archer, Andy Bell i Chris Sharrock. L'àlbum d'estudi de la banda titulat: Different Gear, Still Speeding, produït per Steve Lillywhite va ser llançat el 28 de febrer de 2011.

## Referències

* ↑ Noel Gallagher abandona Oasis, EuropaPress, 29 d'agost 2009 (consulta: 29-8-09).
* ↑ «Liam Gallagher reveals his post-Oasis band name». NME.com. [Consulta: 25 maig 2010].
* ↑ «Liam Gallagher's post-Oasis band planning October single and gigs». NME.com. [Consulta: 25 maig 2010].
# Rhinobatos variegatus

Rhinobatos variegatus és un peix de la família dels rinobàtids i de l'ordre dels rajiformes.

## Reproducció

És ovovivípar.

## Distribució geogràfica

Es troba a les costes de l'Índia.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# José Sócrates

José Sócrates Carvalho Pinto de Sousa (Porto, 1957) és un polític portuguès, Secretari general del Partit Socialista i Primer Ministre de Portugal entre el 12 de març de 2005 fins al 21 de juny de 2011. Els seus noms (prenoms, noms de font) són José i Sócrates, mentre que els cognoms són Carvalho i Pinto de Sousa, però sovint és conegut només pels dos prenoms.

## Inicis polítics

José Sócrates és membre del Partit Socialista de Portugal des de 1981, i membre de l'Assemblea de la República des de 1987. Entre 1995 i 1997 va ser Secretari d'Estat d'Ambient, i de 1997 a 1999, Ministre de Joventut i Esports, tot això durant el primer govern d'António Guterres. De 1999 a 2001 va ser Ministre d'Ambient, durant el segon govern d'António Guterres. Després de la renúncia d'Eduardo Ferro Rodrigues com a líder del partit, Sócrates va guanyar les eleccions internes del partit el 2004 amb un 80% de vots favorables.

## Primer Ministre de Portugal

Després de les eleccions legislatives portugueses de 2005 va aconseguir un mandat i un govern amb majoria absoluta a l'Assemblea de la República. Sócrates va tornar a vèncer en les eleccions legislatives portugueses de 2009 del 27 de setembre, encara que sense majoria absoluta i va formar un govern en minoria.
Va presentar la seva dimissió el 23 de març de 2011 després no haver-se aprovat al Parlament les seves mesures d'ajust econòmic. Encara que el dia 25, el president Cavaco Silva va iniciar una ronda de contactes amb els diferents partits polítics per resoldre la crisi oberta amb la decisió de Sòcrates, finalment va haver d'acceptar la dimissió i el dia 31 va anunciar eleccions anticipades per al 5 de juny.

## Operação Marquês

L'octubre de 2017 fou acusat d'haver rebut comissions per un import de 34 milions d'euros, fet que va negar. L'any 2018, Sócrates va abandonar el Partit Socialista. En la resolució d'instrucció, el 9 d'abril de 2021, el jutge Ivo Rosa va enviar-lo a judici per tres delictes de corrupció, 13 de blanqueig de capitals i 6 de frau fiscal.

## Referències

* ↑ «José Sócrates, un ahijado político de Antonio Guterres» (en castellà). El Mundo, 21-02-2005. [Consulta: 30 juny 2024].
* ↑ Melo. «José Sócrates: "Amigos e camaradas... conseguimos!"» (en pt nom=eduardo). Público, 20-02-2005. [Consulta: 30 setembre 2023].
* ↑ Guimarãis, Alberto Laplaine; Ayala, Bernardo Diniz de; Machado, Manuel Pinto; António, Miguel Félix. «XVII Governo Constitucional». A: Os Governos da República: 1910-2010 (en portuguès). Edição dos autores, p. 525-530. ISBN 978-989-97322-0-9.
* ↑ ABC. «Sócrates niega que recibiera comisiones del Grupo empresarial Lena - ABC.es - Noticias Agencias» (en castellà). [Consulta: 13 octubre 2017].
* ↑ Felícia Cabrita, Joana Ludovice de Andrade. «Conheça ponto por ponto os crimes que voltam a estar em causa na Operação Marquês» (en portuguès). Sapo, 26-01-2024. [Consulta: 5 juliol 2024].

## Enllaços externs

* Biografia a CIDOB (castellà)
# Lead (Dakota del Sud)

Lead és una població dels Estats Units a l'estat de Dakota del Sud. Segons el cens del 2000 tenia 3.027 habitants.

## Demografia

Segons el cens del 2000, Lead tenia 3.027 habitants, 1.279 habitatges, i 832 famílies. La densitat de població era de 587,3 habitants per km².
Dels 1.279 habitatges en un 33,2% hi vivien nens de menys de 18 anys, en un 47,8% hi vivien parelles casades, en un 12,4% dones solteres, i en un 34,9% no eren unitats familiars. En el 29,2% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,89.
Per edats la població es repartia de la següent manera: un 26,1% tenia menys de 18 anys, un 8,5% entre 18 i 24, un 30,2% entre 25 i 44, un 22,2% de 45 a 60 i un 13% 65 anys o més.
L'edat mediana era de 37 anys. Per cada 100 dones de 18 o més anys hi havia 96,8 homes.
La renda mediana per habitatge era de 29.485 $ i la renda mediana per família de 35.855 $. Els homes tenien una renda mediana de 25.958 $ mentre que les dones 18.841 $. La renda per capita de la població era de 15.726 $. Entorn del 10,7% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Lead». American Fact Finder. Oficina del Cens dels Estats Units, 12-01-2010.
Viccionari